
	Adoptarea ordinii de zi
	
	

	
	Consiliul a adoptat ordinea de zi care figurează în documentul 9815/26.

	2.
	Aprobarea punctelor „A”
a)	Lista fără caracter legislativ
	
	
9823/26

	
	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.


Deliberări legislative
[Deliberare publică în temeiul articolului 16 alineatul (8) din Tratatul privind Uniunea Europeană]
	3.
	Regulamentul privind extinderea domeniului de aplicare al CBAM la mărfurile din aval și privind măsurile împotriva eludării
Abordare generală
	[image: First reading][image: Item based on a Commission proposal]
	10208/26 +
ADD 1
10209/26

	
	Consiliul a ajuns la un o abordare generală cu privire la regulamentul sus-menționat.
În anexă figurează declarații din partea Estoniei, Germaniei și Maltei.

	4.
	Pachetul privind integrarea piețelor și supravegherea
	
	9891/26

	
	a)	Directiva privind dezvoltarea în continuare a integrării piețelor de capital și a supravegherii în Uniune
	
	

	
	b)	Regulamentul privind dezvoltarea în continuare a integrării și a supravegherii pieței de capital în Uniune
	
	

	
	c)	Regulamentul privind caracterul definitiv al decontării
Dezbatere de orientare
	
	

	
	Consiliul a desfășurat o dezbatere de orientare cu privire la pachetul privind integrarea piețelor și supravegherea.

	5.
	Diverse
a)	Propuneri legislative actuale privind serviciile financiare
Informare din partea președinției
	
	
9814/26

	
	Consiliul a luat act de informațiile furnizate de președinție despre lucrările în curs referitoare la propunerile legislative privind serviciile financiare.


Activități fără caracter legislativ
	6.
	Consecințele economice și financiare ale agresiunii Rusiei împotriva Ucrainei
Schimb de opinii
	
	

	7.
	Redresarea economică în Europa
Decizie de punere în aplicare a Consiliului în temeiul Mecanismului de redresare și reziliență
(Temei juridic: articolul 20 din Regulamentul (UE) 2021/241]
Adoptare
	

	9418/26 + ADD 1
9419/26 + ADD 1
9517/26 + ADD 1
9518/26 + ADD 1
9521/26 + ADD 1

	8.
	Semestrul european 2026: pachetul de primăvară
Prezentare din partea Comisiei
Schimb de opinii
	
	9935/26
9955/26
9956/26

	9.
	Punerea în aplicare a cadrului de guvernanță economică
	
	

	
	a)	Clauze derogatorii naționale: recomandare a Consiliului
(Temei juridic: Regulamentul (UE) 2024/1263]
	
	9913/26

	
	b)	Decizie a Consiliului în cadrul procedurii aplicabile deficitelor excesive
(Temei juridic: articolul 126 alineatul (12) din TFUE]
Adoptare

	10.
	Diverse

ANEXĂ
Declarații privind punctul „B” cu caracter legislativ care figurează în documentul 9815/26
	Referitor la punctul 3 de pe lista punctelor „B”:
	Regulamentul privind extinderea domeniului de aplicare al CBAM la mărfurile din aval și privind măsurile împotriva eludării
Abordare generală


DECLARAȚIA ESTONIEI
Estonia sprijină mecanismul de ajustare a carbonului la frontieră (CBAM) ca instrument important pentru prevenirea relocării emisiilor de dioxid de carbon, protejarea competitivității industriei UE și contribuirea la reducerea emisiilor de la nivel mondial.
Fiind o economie mică și foarte deschisă, Estonia acordă o importanță deosebită asigurării faptului că orice extindere viitoare a CBAM rămâne proporțională, țintită și realizabilă din punct de vedere administrativ. Deși măsurile care abordează riscurile reale de relocare a emisiilor de dioxid de carbon și de eludare pot fi justificate în anumite sectoare din aval, extinderea obligațiilor CBAM la mărfuri și produse de consum care sunt comercializate pe scară largă și care au lanțuri valorice globale complexe ar putea genera costuri de asigurare a conformității semnificative pentru întreprinderi, sarcini suplimentare pentru autoritățile vamale și naționale și o complexitate administrativă sporită, beneficiile suplimentare pentru climă fiind limitate.
Estonia sprijină extinderea CBAM la produsele din aval în cazurile în care există un impact semnificativ asupra climei, un risc clar de relocare a emisiilor de dioxid de carbon sau de eludare și o legătură puternică cu materialele vizate de CBAM. Selectarea produselor suplimentare ar trebui să se bazeze pe criterii obiective și să fie susținută de o evaluare adecvată a impacturilor acestora, inclusiv a efectelor potențiale asupra prețurilor, a costurilor de asigurare a conformității, a sarcinilor administrative și a lanțurilor de aprovizionare, în special în statele membre mai mici și dependente de importuri.
Pentru o serie de produse propuse în timpul negocierilor în plus față de propunerea inițială a Comisiei, aceste impacturi nu au fost evaluate suficient. Având în vedere aceste preocupări, Estonia se abține de la se abține de la votul privind abordarea generală. Estonia consideră că orice extindere viitoare a CBAM ar trebui să urmeze o abordare treptată și bazată pe dovezi, ghidată de experiența practică în materie de punere în aplicare și de evaluări cuprinzătoare ale impacturilor și care să asigure faptul că domeniul de aplicare al mecanismului rămâne axat pe produsele și sectoarele în care poate contribui în modul cel mai eficace la obiectivele sale în materie de climă și competitivitate.
DECLARAȚIA GERMANIEI
Mulțumim președinției și Comisiei pentru activitatea constructivă desfășurată cu privire la acest dosar.
În opinia Germaniei, proiectul prezentat este un compromis care poate fi acceptat. În acest moment, este important să se înceapă negocierile în cadrul trilogurilor. Este deosebit de important pentru industrie ca riscurile legate de extinderea în aval și de eludare să fie abordate acum.
Am dori să aducem în discuție următoarele puncte:
În contextul extinderii în aval, este important pentru noi ca statele membre să fie implicate îndeaproape în negocierile din cadrul trilogurilor. După cum se prevede în propunere, examinarea extinderii bazate pe criterii a listei va fi o sarcină continuă.
Chestiunea includerii deșeurilor postconsum ca materie primă pentru producția de aluminiu ar trebui de asemenea reanalizată în detaliu.
Pentru ca punerea în aplicare să fie cât mai nebirocratică posibil, este important pentru noi ca valorile implicite globale pentru produsele din aval să fie aplicate, ca principiu, încă de la început. În cazul în care baza datelor este fiabilă, valorile implicite specifice fiecărei țări pentru un anumit produs ar trebui să fie stabilite de Comisie și să fie aplicate în locul valorii implicite globale, astfel cum se prevede în compromis.
Atât în punerea în aplicare a Regulamentului CBAM, cât și în vederea unor viitoare modificări ale acestuia, trebuie luate în considerare măsuri suplimentare de combatere a eludării și a practicilor abuzive, precum și pentru reducerea sarcinii administrative, menținându-se în același timp protecția împotriva relocării emisiilor de dioxid de carbon, caracterul de atenuare a schimbărilor climatice și acceptarea internațională a mecanismului. Tocmai în aceste domenii este important să se urmărească îndeaproape evoluțiile reale și să se reacționeze rapid. În acest sens, ar trebui să se recurgă la posibilitățile de acțiune prevăzute în propunere. De asemenea, solicităm Comisiei să ia în considerare aspectele legate de protecția împotriva eludării și a practicilor abuzive, precum și reducerea sarcinii administrative și simplificarea procedurilor, în special în contextul următorului proces de revizuire.
O soluție pentru protecția exporturilor împotriva relocării emisiilor de dioxid de carbon este de asemenea esențială. Având în vedere atât propunerea privind un fond temporar pentru decarbonizare, cât și soluția permanentă anunțată în cadrul reformei ETS, este important ca întreprinderilor să li se ofere certitudine în materie de planificare cât mai curând posibil.
Este esențial ca, în cadrul setului de instrumente pentru atingerea obiectivelor noastre climatice, CBAM să ofere sectoarelor industriale vizate o protecție eficace împotriva relocării emisiilor de dioxid de carbon, care să contribuie la menținerea competitivității sectoarelor în cauză. Îndeplinirea acestui obiectiv ar trebui reexaminată în mod constant, inclusiv, în special, în contextul următorului proces de revizuire.
DECLARAȚIA MALTEI
Malta sprijină obiectivul de prevenire a relocării emisiilor de dioxid de carbon și rămâne angajată față de asigurarea faptului că politica în domeniul climei contribuie în mod eficace la decarbonizarea globală.
Cu toate acestea, Malta are în continuare motive serioase de îngrijorare cu privire la faptul că textul care extinde mecanismul de ajustare a carbonului la frontieră (CBAM) dincolo de justificarea sa climatică inițială poate duce la un impact disproporționat asupra economiilor mici, dependente de importuri, cum ar fi Malta.
O serie de îngrijorări esențiale rămân nesoluționate:
În primul rând, extinderea propusă a CBAM la produse finite din aval extrem de complexe riscă să îndepărteze instrumentul de scopul său inițial de a asigura condiții de concurență echitabile pentru sectoarele industriale vizate de schema UE de comercializare a certificatelor de emisii (ETS). Extinderea CBAM la produsele destinate clienților finali poate duce la un transfer inflaționist al costurilor către consumatori, mai degrabă decât la realizarea unor reduceri semnificative ale emisiilor la nivel mondial.
În al doilea rând, propunerea ar impune întreprinderilor mici și mijlocii (IMM-uri) o sarcină administrativă și de asigurare a conformității disproporționată. În Malta, peste 70 % dintre operatorii răspunzători în temeiul CBAM sunt microîntreprinderi sau IMM-uri. Împreună, acești operatori reprezintă doar o parte neglijabilă din emisiile a căror reglementare este vizată și totuși li s-ar impune să se conformeze unor obligații administrative și de raportare semnificative.
În al treilea rând, Malta consideră că textul, în forma sa actuală, implică o complexitate administrativă, ceea ce contravine eforturilor de simplificare. Malta continuă să sublinieze importanța unor instrumente practice și a unor modele digitale standardizate la nivelul UE care să reducă birocrația inutilă atât pentru operatorii economici, cât și pentru administrațiile naționale.
În cele din urmă, Malta este îngrijorată de faptul că extinderea rapidă a domeniului de aplicare a avut loc fără o evaluare specifică a impactului, ceea ce contravine orientărilor potrivit cărora ar trebui efectuate evaluări ale impactului și atunci când au loc revizuiri considerabile ale propunerilor în timpul negocierilor. Acest lucru creează incertitudine juridică și economică, în special pentru economiile insulare mici și dependente de importuri, unde efectele creșterii costurilor și a cerințelor administrative pot fi mai acute.
Pentru Malta, orice extindere a CBAM trebuie să rămână proporțională, bazată pe dovezi și ferm ancorată în obiectivul climatic al acestuia.
Prin urmare, Malta solicită o justificare mai clară a eventualei extinderi a domeniului de aplicare, o recunoaștere adecvată a circumstanțelor specifice ale economiilor insulare mici și dependente de importuri, precum și măsuri practice de simplificare pentru a se asigura că CBAM rămâne un instrument eficace bazat pe emisii și nu devine o povară suplimentară din punctul de vedere al costurilor pentru cetățeni și IMM-uri.

